जिले में 9 हजार 831 बच्चे बीमार
जिले में 9 हजार 831 बच्चे गंभीर बीमारी से जूझ रहे हैं। इनमें से अधिकांश बच्चे क्षय रोग, कुपोषित श्रेणी के हैं, तो कई हार्ट की बीमारी से ग्रस्त हैं। इसका खुलासा राष्ट्रीय बाल्य सुरक्षा कार्यक्रम (आरबीएसके) की चिरायु दल की सर्वे रिपोर्ट में हुआ है। गंभीर बीमारी के बच्चों को इलाज के लिए जिला अस्पताल, सिम्स व अन्य रेफरल सेंटर में रेफर किया जा रहा है।
स्वास्थ्य महकमे की पोल आरबीएसके की रिपोर्ट से खुल रही है। स्कूलों और आंगनबाड़ी केंद्रों में विद्यार्थियों के स्वास्थ्य परीक्षण के दौरान बड़ी संख्या में बीमार मिल रहे हैं। आरबीएस की टीम हर माह जिले के स्कूलों व आंगनबाड़ी केन्द्रों का दौरा कर रहे है, तब वास्तविक स्थिति स्पष्ट हो रही है। आरबीएसके टीम सितंबर से सभी ब्लॉक का दौरा कर 872 प्राथमिक से हायर सेकंडरी स्तर तक छात्रों व 1261 आंगनबाड़ी केंद्रों के बच्चों का स्वास्थ्य परीक्षण कर चुकी है। जिसमें हार्ट, क्षयरोग, त्वचा, दृष्टि, दंत रोग, अस्थि सहित 34 प्रकार के रोगों की जांच की गई। 5 दिसंबर को रिपोर्ट स्वास्थ्य विभाग को सौंपा गया है।
बच्चों का स्वास्थ्य परीक्षण
872 स्कूलों में कुल 84 हजार 65 बच्चों का स्वास्थ्य परीक्षण किया गया। जिसमें 8 हजार 84 बच्चे बीमार मिले है। वहीं 1261 आंगनबाड़ी केन्द्रों में 30 हजार 269 बच्चों का स्वास्थ्य परीक्षण किया गया। जिसमें एक हजार 747 बच्चें बीमार मिले। गंभीर बीमारे पीड़ित एक हजार 187 बच्चों का इलाज जिला अस्पताल, सिम्स व अन्य रेफरल सेंटरों में चल रहा है।
स्कूलों में आरबीएसके का स्वास्थ्य परीक्षण
विकासखंड स्कूल बीमार बच्चें इलाज हुआ रैफर
बालोद 163 1722 1650 72
गुरुर 159 2234 1984 259
गुंडरदेही 147 246 0 246
डौंडी 260 2596 1206 155
डौंडीलोहारा 143 1286 648 166
योग 872 8084 5488 898
आंगनबाड़ी के बच्चों का स्वास्थ्य परीक्षण
ब्लॉक आंगनबाड़ी बीमार बच्चें इलाज हुआ रैफर
बालोद 189 574 535 39
गुरुर 249 578 470 108
गुंडरदेही 172 111 0 111
डौंडी 324 317 19 14
डौंडीलोहारा 327 167 75 17
योग 1261 1747 1099 289
स्कूल व आंगनबाड़ी कें्द्र में विभिन्न बीमारियों से ग्रसित बच्चों का इलाज जिला अस्पताल सहित अन्य स्वास्थ्य कें्द्रों में चल रहा है। आरबीएसके टीम जिले में स्कूलों व आंगनबाड़ी केंद्रों में बच्चों का स्वास्थ्य परीक्षण कर रही है। इसमें जो बच्चे ज्यादा बीमार मिल रहे है, उन्हें रेफरल सेंटर में बेहतर इलाज के लिए रेफर किया जा रहा है। बेहतर सुविधाएं देने का प्रयास करेंगे। डॉ. एनएल साहू, सीएमएचओ जिला अस्पताल
hin_Deva hin_Deva hin_Deva hin_Deva hin_Deva hin_Deva hin_Deva san_Deva san_Deva awa_Deva bho_Deva hin_Deva san_Deva hin_Deva hin_Deva san_Deva san_Deva awa_Deva bho_Deva hin_Deva san_Deva hin_Deva